ബിസിനസ് ആവശ്യത്തിന് വിദേശത്ത് പോയിനില്ക്കാനായിരുന്നെങ്കില് ജനപ്രതിനിധി ആവണോ:പിവി അന്വര് രാജിവെച്ച് പുറത്ത് പോകണമെന്ന് പ്രതിപക്ഷം തിരുവനന്തപുരം: നിയമസഭയില് ഹാജരാകാത്ത പി.വി.അന്വര് എംഎല്എ രാജിവെച്ച് പുറത്ത് പോകണമെന്ന് പ്രതിപക്ഷ നേതാവ് വി.ഡി സതീശന്. സര്ക്കാരും എല്ഡിഎഫുമാണ് ഇക്കാര്യത്തില് നിലപാട് വ്യക്തമാക്കേണ്ടത്. ആരോഗ്യ കാരണങ്ങളാലാണ് മാറി നില്ക്കുന്നത് എങ്കില് മനസിലാക്കാം. ബിസിനസ് നടത്താന് വിദേശത്ത് പോയതാണെങ്കില് പിന്നെ ഇവിടെ ജനപ്രതിനിധി ആയിരിക്കേണ്ട കാര്യമില്ലല്ലോ എന്നും പ്രതിപക്ഷ നേതാവ് ചോദിച്ചു. സഭാ നടപടി ചട്ടം പരിശോധിച്ച് നടപടി സ്വീകരിക്കുമെന്നും വി.ഡി.സതീശന് പറഞ്ഞു. പി.വി അന്വര് തുടര്ച്ചയായ രണ്ടാം സമ്മേളനത്തിലും ഹാജരാകാത്ത വാര്ത്ത ജനം ടി.വി യാണ് പുറത്ത് കൊണ്ടു വന്നത്. 15ാം കേരള നിയമസഭയില് പി.വി അന്വര് വെറും അഞ്ച് ദിവസം മാത്രമാണ് ഹാജരായത്. ഒന്നാം സമ്മേളനം 12 ദിവസവും രണ്ടാം സമ്മേളനം 17 ദിവസവും ഉള്പ്പെടെ 29 ദിവസമാണ് ചേര്ന്നത്. ഇതുസംബന്ധിച്ച് വിവരാവകാശ രേഖ പുറത്തുവന്നിരുന്നു. അവധി അപേക്ഷ നല്കാതെയാണ് അന്വര് സഭയില് നിന്ന് വിട്ടുനില്ക്കുന്നതെന്നാണ് വിവരാവകാശ രേഖകള് പറയുന്നത്. നിയമസഭയുടെ ഗവണ്മെന്റ് നല്കുന്ന ഉറപ്പുകള് സംബന്ധിച്ച സമിതി, ഔദ്യോഗിക ഭാഷ സംബന്ധിച്ച സമിതി, ഭക്ഷ്യവും സിവില് സപ്ലൈസും സഹകരണവും സംബന്ധിച്ച സബ്ജക്ട് കമ്മിറ്റി എന്നീ നിയമസഭാ സമിതികളിലും പി.വി അന്വര് അംഗമാണ്. ബിസിനസ് ആവശ്യങ്ങള്ക്കായി വീണ്ടും ആഫ്രിക്കയിലേക്ക് പോയെന്നാണ് വിവരം. തെരഞ്ഞെടുപ്പിന് മുന്പും മണ്ഡലത്തില് എംഎല്എയുടെ അസാന്നിദ്ധ്യം ചര്ച്ചയായിരുന്നു. തെരഞ്ഞെടുപ്പിന് തൊട്ട് മുന്പ് സമാനമായ രീതിയില് രണ്ട് മാസം എംഎല്എയെ കാണാതാവുകയായിരുന്നു. ഇത് വലിയ വിവാദങ്ങള്ക്ക് വഴിയൊരുക്കിയിരുന്നു. ഭരണഘടനയുടെ 190 4 പ്രകാരം, 60 സഭാ സമ്മേളനങ്ങളില് തുടര്ച്ചയായി പങ്കെടുക്കാതിരുന്നാല് എംഎല്എയെ അയോഗ്യനാക്കാന് സഭയ്ക്ക് അധികാരമുണ്ട്. ആ സീറ്റ് ഒഴിവ് വന്നതായി പ്രഖ്യാപിക്കും. സഭയുടെ അനുമതിയോടെ എംഎല്എയ്ക്ക് അവധിയെടുക്കാം.എന്നാല് അന്വര് അനുമതി വാങ്ങാത്തത്തിലും ദുരൂഹത ഉണ്ടെന്നാണ് പ്രതിപക്ഷ ആരോപണം.